stanford-oval/wikipedia huggingface dataset:
Cai Zelin
Henkilökohtaiset ennätykset

20 kilometrin kävely: 1.17.39 (Huamgshan 2021)
Cam Connor

| Cam Connor> Henkilötiedot |
| --- | --- |
Syntynyt: 10. elokuuta 1954 (ikä 70) Winnipeg, Manitoba, Kanada
Kansalaisuus:   Kanada
Jääkiekkoilija
Pelipaikka:  laitahyökkääjä
Pituus:  188 cm
Paino:  91 kg
Pelaajaura
Pääsarjaura:  1974–1983
Seurat:  Flin Flon Bombers (WCJHL), Phoenix Roadrunners (WHA), Houston Aeros (WHA), Montreal Canadiens (NHL), Edmonton Oilers (NHL), New York Rangers (NHL), New Haven Nighthawks (AHL), Springfield Indians (AHL), Tulsa Oilers (CHL)
NHL-varaus:  5. varaus, 1974 Montreal Canadiens
| Stanley Cup  |
| --- | --- | --- |
|  | Montreal Canadiens | 1979  |
Cameron Duncan Connor (s. 10. elokuuta 1954 Winnipeg, Manitoba, Kanada) on entinen kanadalainen jääkiekkoilija. Hän oli rooliltaan tappelija ja pelasi WHA:ssa 274 ottelua ja NHL:ssä 89 ottelua.
Junioriura

Connor pelasi junoriurallaan WCHL:n Winnipeg Jetsissä kausilla 1971–1972 ja 1972–1973 yhteensä 19 peliä. Kaudeksi 1973–1974 hän siirtyi saman liigan Flin Flon Bombersiin, jossa hän pelasi 65 peliä, teki tehopisteet 47+44 ja otti 376 jäähyminuuttia. Kauden päätteeksi hänet valittiin WCHL:n vuoden tulokkaaksi. The Hockey News arvosti hänet vuoden 1974 NHL:n varaustilaisuuden 17. lupaavimmaksi pelaajaksi. Connorin varasi kesällä 1974 NHL:n Montreal Canadiens (vuorolla 5) ja WHA:n Phoenix Roadrunners (vuorolla 31).
Ammattilaisura

Connor päätti aloittaa ammattilaisuransa Phoenixissa. Hän pelasi seurassa kaksi kautta ja yhteensä 130 ottelua. Ensimmäisellä kaudellaan 1974–1975 hän oli osan kaudesta sivussa murtuneen jalan vuoksi. Lokakuussa 1976 Phoenix myi Connorin Houston Aerosiin, jossa Connor pelasi kaksi seuraavaa kautta. Ensimmäisellä kaudella hän teki ammattilaisuransa parhaat tehopisteet 35+32. Toisella kaudella (1977–1978) hän mursi vasemman kätensä ja käsi jouduttiin leikkaamaan. Houston lopetti toimintansa saman kauden jälkeen. Winnipeg Jets osti Connorin WHA-oikeudet, mutta Connor väitti olevansa vapaa pelaaja, sillä hän halusi siirtyä NHL:ään.
Lopulta NHL hyväksyi Connorin siirtymisen kilpailevasta liigasta, ja hän teki sopimuksen Montreal Canadiensin kanssa. Connor sai kaudella 1978–1979 vähän peliaikaa Montrealissa. Hän pelasi kuitenkin kahdeksan peräkkäistä ottelua, kun joukkueen maalivahti Ken Dryden sai vakuutettua valmentaja Scotty Bowmanin Connorin tarpeellisuudesta. Connor pelasi runkosarjassa kuitenkin vain 23 ottelua. Pudotuspeleissä hän pelasi kahdeksan ottelua. Hän teki ainoastaan yhden maalin, mutta se oli tärkeä voittomaali toiselle jatkoajalle menneessä ottelussa Toronto Maple Leafsia vastaan. Kesken pudotuspelien Connor sairastui ruokamyrkytykseen, joka pakotti hänet vuodelepoon usean päivän ajaksi. Ruokamyrkytys heikensi hänen selkälihaksiaan, ja muuttui lopulta suolistotulehdukseksi. Kauden päätteeksi Montreal ilmoitti, että Connorilla ei ollut tulevaisuutta joukkueessa.
Connorin suolistotulehdus jatkui läpi kesän aina seuraavan syksyn harjoitusleirille saakka ja esti häntä pelaamasta kauden alussa. Kesän aikana Edmonton varasi hänet NHL:n laajennusvaraustilaisuudessa. Montreal teki ennen tilaisuutta neljän NHL:ään liittyvän WHA-joukkueen kanssa sopimuksen, jonka mukaan jokainen WHA-joukkue saisi tietyn pelaajan, jos se jättäisi Montrealin muut suojaamattomat pelaajat rauhaan. Edmonton sai Connorin. Connor pelasi Edmontonissa 38 peliä, mutta maaliskuussa 1980 Edmonton myi hänet yhdessä varausvuoron kanssa New York Rangersiin, ja sai vaihdossa Don Murdochin. Vuoden 1980 pudotuspeleissä Connor pelasi vain kaksi ottelua, kunnes loukkasi ranteensa ja joutui olemaan loppukauden sivussa. Hän pysyi seuran organisaatiossa kauteen 1982–1983 asti, mutta pelasi NHL:ssä yhteensä vain 28 runkosarjanottelua ja 12 pudotuspeliä.
Connor pelasi viimeisen ammattilaiskautensa 1983–1984 CHL:n Tulsa Oilersissa, joka lopetti toimintansa kesken kauden helmikuussa 1984. Tämän jälkeen joukkue pelasi runkosarjan loppuun (ainoastaan vieraspelejä), selvisi pudotuspeleihin ja voitti lopulta koko liigan mestaruuden Adams Cupin.
Connor palasi takaisin Edmontoniin jääkiekkouransa jälkeen, ja siirtyi tietokonekonsulttialalle. Hänestä tuli DKW Systemsin haarakonttorin johtaja.
Caille

| Caille |
| --- | --- |
 Näkymä Cailleen
 vaakuna
 Caille
 Koordinaatit: 43°46′47″N, 06°43′53″E 
Valtio:  Ranska
Alue:  Provence-Alpit-Riviera
Departementti:  Alpes-Maritimes
Arrondissementti:  Grasse
Pinta-ala:  
 – Kokonaispinta-ala:  16,96 km²
Väkiluku (2013):  437
 – Väestötiheys:  25,8 as./km²
Postinumero:  6750
Infobox OKVirheellinen NIMI-arvo: 
Caille on kunta Alpes-Maritimesin departementissa Ranskassa. Siellä on arviolta 437 asukasta (vuonna 2013) ja sen pinta-ala on 16,96 neliökilometriä.
Aiheesta muualla

Kuvia tai muita tiedostoja aiheesta Caille Wikimedia Commonsissa
Bree Tannerin lyhyt elämä

| Bree Tannerin lyhyt elämä> The Short Second Life of Bree Tanner |
| --- | --- |

Alkuperäisteos
Kirjailija:  Stephenie Meyer
Kieli:  englanti
Genre:  Fantasiakirjallisuus, Nuortenkirjallisuus
Kustantaja:  Little, Brown and Company
Julkaistu:  5. kesäkuuta 2010
Sivumäärä:  192 
ISBN:  ISBN 1-907-41036-8
Suomennos
Suomentaja:  Pirjo Ruti 
Kustantaja:  WSOY
Julkaistu:  11. kesäkuuta 2010 
Sivumäärä:  218 
ISBN:  9789510369616
Sarja: Houkutus
Löydä lisää kirjojaKirjallisuuden teemasivulta
Bree Tannerin lyhyt elämä (The Short Second Life of Bree Tanner) on kirja, jonka on kirjoittanut kirjailija Stephenie Meyer ja se kuuluu Houkutus-kirjasarjaan. Se kertoo vastasyntyneestä vampyyristä nimeltä Bree Tanner, joka esiintyy ensimmäisen ja viimeisen kerran kirjasarjan kolmannessa osassa Epäilys. Bree on nuori, yksi Victorian luomista vampyyreistä tämän vastasyntyneiden vampyyrien armeijaan, joiden tehtävänä on tuhota Cullenit. Kirja on kirjoitettu Breen näkökulmasta, vaikka koko kirjasarja on suurimmaksi osaksi kirjoitettu päähenkilön, Bella Swanin, näkökulmasta. Meyer antoi ohjaaja David Sladen, käsikirjoittaja Melissa Rosenbergin ja muutaman näyttelijän lukea kirjan tarinan kirjaan perustuvan elokuvan Twilight – Epäilys ollessa tuotannossa. Bree ei elä pitkää elämää vampyyrina: suomennetun Epäilyksen teoksessa hän tulee ensi kertaa esiin sivulla 475 ja kuolee sivulla 483.
Tausta

Meyer alkoi työstää tarinaa, kun hän vielä editoi Epäilystä. Myöhemmin hän päätti lisätä sen tulevaan The Twilight Saga: The Official Guide -oppaaseen:
»"Tämä tarina on sellainen, jota työstin silloin tällöin, huvin vuoksi, muiden Houkutus-kirjasarjan kirjojen kirjoittamisen ja editoimisen välissä. Myöhemmin, kun The Twilight Saga: The Official Guide julkaistiin, ajattelin että se voisi olla hyvä paikka Breelle. Hänen tarinansa on kiva lisäys Epäilykseen; se selittää paljon asioita, joita Bella ei tiennyt. Joten minä varistin siitä pölyt ja kirjoitin sen valmiiksi Guidea varten."

-Stephenie Meyer»
Myöhemmin Meyerille selvisi, että tarina oli liian pitkä oppaaseen, ja Bree Tannerin tarina päätettiin julkaista erillisenä niteenä.
Julkaisu

Bree Tannerin lyhyt elämä julkaistiin Yhdysvalloissa 5. kesäkuuta 2010 ja sen sai ladata ilmaiseksi kirjojen viralliselta nettisivustolta 5. kesäkuuta - 7. heinäkuuta välisenä aikana. Jokaisesta myydystä kirjasta lahjoitetaan dollarin verran Amerikan punaiselle ristille, jotka auttavat Haitia ja Chileä. Kirjan digitaalisesti ladanneet saavat myös lahjoittaa.
Suomessa kirja ilmestyi 11. kesäkuuta 2010 nimellä Bree Tannerin lyhyt elämä.
Henkilöt

Bree Tanner: Kirjan päähenkilö ja kertoja. Hän oli 15, melkein 16, kun hänet muutettiin vampyyriksi.
Diego: Yksi Breen ystävistä. Hän oli 18-vuotias, kun hänet muutettiin vampyyriksi. Diego pitää Rileytä yhtenä parhaista ystävistään ja luottaa häneen, mutta epäilee silti Rileyn motiiveja.
Riley: Vastasyntyneiden johtaja. Victoria muuttaa Rileyn tämän ollessa noin Bellan ikäinen. Bree kuvailee häntä kauniiksi, kuten kaikki vampyyrit ovat. Ensin Bree pitää hänestä, mutta myöhemmin alkaa kyseenalaistaa tämän motiiveja.
'Freaky' Fred: Yksi Breen ystävistä. Fredin kyky on luoda paha olo muille vampyyreille, jos he katsovat häntä tai ajattelevat häntä. Hän käyttää kykyään pitääkseen muut vastasyntyneet loitolla hänestä.
Tämän takia muut vampyyrit kutsuvat häntä nimellä 'Freaky Fred'. Hänet on kuvailtu komeaksi ja vaaleatukkaiseksi.
Raoul: Vastasyntyneiden jengin johtaja. Bree ei pidä hänestä lainkaan. Hänellä tuntuu olevan kyky viehättää ihmisiä. Tämä tuntuu kuitenkin toimivan vain ihmisiin, jotka eivät ole kovin fiksuja.
Victoria: Victoria antaa Rileylle ohjeet luoda vastasyntyneiden vampyyrien armeija taistellakseen Culleneita vastaan ja tehdäkseen lopun Bellasta. Tämän taistelun aikana sekä Riley että Victoria tuhotaan. Breetä ja muita vampyyreitä kielletään näkemästä häntä, mutta kukaan ei tiedä miksi.
Carl Christoffer Georg Andræ

| Carl Christoffer Georg Andræ |
| --- | --- |

Tanskan pääministeri
 1856–1857  
Henkilötiedot
Syntynyt: 1812
Kuollut: 1893
Carl Christoffer Georg Andræ (1812–1893) oli tanskalainen poliitikko. Hän toimi Tanskan pääministerinä vuosina 1856–1857.
Big Bang Legends

| Big Bang Legends |
| --- | --- |

Kehittäjä:  Lightneer
Julkaisija:  Lightneer
Suunnittelija:  Ilari Kaarnakari, Lauri Konttori
Taiteilija:  Lauri Konttori, Jaakko Tyhtilä, Liisa Kareranta, Janne Roivainen, Tatu Pohjavirta
Ohjelmoija:  Alberto Alonso, Mauri Jääskö, Rayco Hernández, Felix Westphal, Juan Luis Ordóñez
Julkaistu:  2017
Lajityyppi:  opetuksellinen videopeli (en)
Pelimuoto:  yksinpeli
Ikäluokitus:  PEGI 3 
Alusta:  Android ja IOS
Hinnoittelutapa:  ilmaispeli
Jakelumuoto:  Digitaalinen jakelu
Lisää peliartikkeleitaVideopelien teemasivulla
Infobox OK    : 
Big Bang Legends oli suomalainen Lightneerin kehittämä mobiilipeli. Opetuksellinen peli opetti hiukkasfysiikkaa ja alkuaineiden perusteita. Peli julkaistiin testimarkkinoille 30. marraskuuta 2016 ja Suomessa varsinaisesti 17. toukokuuta 2017 suurten odotusten saattelemana. Lightneer lakkautti kuitenkin pelin kehityksen vedoten laatutavoitteiden täyttymättömyyteen ja peli poistui sovelluskaupoista 25. toukokuuta 2018.
Pelissä kerätään eri alkuaineiden atomeita tavoitteena saada kokoon kaikki 118 tunnettua alkuainetta. Pelin kentissä on erilaisia pulmia ja vihollisina antimateriahirviöitä, joita kohti pelaaja ampuu atomeita hiukkaskiihdyttimellä. Antimateriahiukkasten tuhouduttua syntyy kvarkkeja, joita pelaaja kerää. Kolmesta kvarkista voi kasata protonin ja protoneista muodostaa uusia atomeita käytettäviksi uusiin pulmiin. Pelimekaniikkaa on kuvailtu hiukkaskiihdyttimellä pelattavaksi minigolfiksi.
Big Bang Legendsin kehittänyt Lightneer sai alkunsa, kun Rovio lopetti oppimispeliyksikkönsä Rovio Learningin. Osa roviolaisista halusi jatkaa oppimispelien parissa, joista oli saatu kokemusta jo Rovion Angry Birds Space -pelin Solar System -version kautta. Lightneer hyödynsi Rovio Learningin kontakteja tutkimuslaitoksiin, erityisesti Euroopan hiukkasfysiikan tutkimuskeskukseen Cerniin ja suunnitteli Big Bang Legendsin alusta asti tiedeoppimista edistäväksi peliksi. Itse Big Bang Legends -pelin lisäksi suunnitteilla oli laaja tuotebrändi, johon kuului muun muassa TV-animaatiosarja.
Pelaaminen

Big Bang Legends on mobiililaitteilla pelattava oppimispeli. Tyypillisistä oppimispeleistä poiketen peli noudattaa häiveopetusta, jossa itse peli on suunniteltu mahdollisimman viihteelliseksi ja oppiminen tapahtuu pelaamisen sivutuotteena. Pelinsisäiset tavoitteet ja haasteet on suunniteltu oppiminen mielessä ja tieteen yleistajuistaminen on isossa roolissa. Peli on tarkoitettu lapsille ja nuorille, mutta sisältö sopii myös aikuispelaajille.
Nimensä mukaisesti pelin tarina perustuu alkuräjähdykseen ja kysymykseen siitä, miten ja mistä maailma on rakentunut. Big Bang Legends opettaakin hiukkasfysiikkaan ja alkuaineiden perusteita. Tarkempia aiheita ovat alkeishiukkaset, atomin rakenne, alkuaineiden jaksollinen järjestelmä, niiden luokittelu ja kemialliset merkit. Pelissä jokaista 118 tunnettua alkuainetta edustaa atomisankariksi kutsuttu piirroshahmo, joista kullekin on kirjoitettu oma luonnekuvaus. Esimerkiksi Fluori huolehtii aina ystäviensä hyvinvoinnista, kun taas Hiili tulistuu helposti ja Litium on kohtelias ja pariston kaltainen.
Pelissä läpäistään kenttiä eri alkuaineiden ominaisuuksia hyödyntämällä. Kentissä on pulmia, labyrintteja, vihollisia ja keräiltäviä hiukkasia ja ne päättyvät pelaajan saavutettua maalilipun. Viholliset ovat antimateriahirviöitä, joita kohti pelaaja ampuu atomeita hiukkaskiihdyttimellä. Tähtääminen ja ampuminen tapahtuu sormella. Pelimekaniikkaa voi verrata minigolfiin jossa "golfpallot on korvattu alkuaineilla ja mailat hiukkaskiihdyttimillä." Antimateriahiukkasten tuhouduttua syntyy kvarkkeja, joita pelaaja kerää. Kolmesta kvarkista voi kasata protonin ja protoneista muodostaa uusia atomisankareita käytettäviksi uusiin pulmiin. Esimerkiksi aivan ensimmäisissä harjoittelukentissä Helium tarvitsee apurikseen räjähdysalttiin Vedyn avatakseen lukitun oven. Kentät ovat yksinkertaisia mutta vaikeutuvat edetessään. Kenttien välillä pelaaja arvuuttelee eri alkuaineiden kemiallisia merkkejä ja oikeasta vastauksesta palkitaan. Pelaaja voi menettää elämäpisteitä törmäilemällä esteisiin tai vihollisiin. Jos pelaajan elämäpisteet loppuvat, joutuu niiden latautumista odottamaan mainosten tai opetusvideoiden ajan.
Kehitys

Big Bang Legendsin on kehittänyt Lightneer. Yrityksen taustalla on kokeneita pelintekijöitä. Heitä on paljon muassa Angry Birdsin tehneestä Roviosta, mukana myös juuri Angry Birdsin tekijöitä. Lightneerin perustamisen taustalla oli Rovion päätös lopettaa oppimispeliyksikkönsä Rovio Learning lokakuussa 2015. Rovio aikoi jatkossa keskittyä pelkästään viihdepeleihin ja elokuviin, mutta osa roviolaisista päätti jatkaa opetuspelien tekemistä uuden yrityksen puitteissa. Rovion markkinointijohtaja Peter Vesterbacka tuli Lightneerin brändijohtajaksi. Myös Rovion animaatiostudion johtaja Lauri Konttori tuli mukaan Lightneeriin. Toimitusjohtaja Lauri Järvilehto oli aiemmin konsultoinut Rovion Rovio Learningia. Myös Rovion perustajiin kuulunut Niklas Hed sijoitti uuteen yhtiöön. Lisäksi myös joitakin Gameloftin työntekijöitä siirtyi Lightneeriin.
Big Bang Legendsin tarina alkoi jo ennen Lightneerin perustamista. Tuolloin Rovio Learning kehitti Angry Birds Space -pelistä yhteistyössä Nasan kanssa opetuksellisen Solar System -version. Pilottia pidettiin Roviolla onnistuneena ja seuraavaksi haluttiin tehdä kokonaan uusi jo alunalkaenkin opetukselliseksi suunniteltu peli. Projektia alettiin toteuttaa uudessa Lightneer-yrityksessä. Roviolla oli viritelty yhteistyötä Euroopan hiukkasfysiikan tutkimuskeskuksen Cernin kanssa ja ideoitu hiukkasfysiikan ympärillä pyörivää peliä. Cernin oppimisjohtaja, fyysikko Rolf Landua, oli jo pitkän aikaa halunnut Cernin tekevän enemmän opettaakseen lapsia ja nuoria. Lightneerin perustamisen jälkeen sen ja Cernin intressien havaittiin kohtaavan yhä ja tahojen kesken solmittiin yhteistyösopimus.
Opetuspelit eivät yleensä menesty kaupallisesti. Lightneer kuitenkin pyrki tekemään Big Bang Legendsistä menestystä panostamalla laatuun kaikissa työvaiheissa. Peliin on haettu inspiraatiota Pokémon Gon ja Angry Birdsin kaltaisilta menestyspeleiltä. Alkuaineita esimerkiksi kerätään galleriaan samaan tapaan kuin Pokémoneja Pokémon Gossa. Pelissä oleva hiukkaskiihdytin taas muistuttaa Angry Birds -pelien ritsaa. Varsinkin vertausta Pokémon-villitykseen viljeltiin markkinoinnissa ahkerasti. Pelin suunnittelussa on käytetty apuna tutkijoita tutkimuslaitoksista ja huippuyliopistoista. Pääyhteistyökumppani on ollut Cern. Cernistä mukana on ollut etenkin Landua, jonka erityisalaa on antimateria. Tutkimuslaitoksista myös Nasa on ollut mukana. Yliopistoista mukana ovat olleet muun muassa Oxford, Harvard ja Helsingin yliopisto. Pelissä on mukana esimerkiksi Oxfordin yliopiston matematiikan professori Marcus du Sautoy. Sekä Landua että Sautoy ovat tunnettuja tieteen yleistajuistajia. Sautoy, joka on esiintynyt aiemmin BBC:n tiededokumenteissa, on yksi Cernin ja Oxfordin huippututkijoista jotka antavat pelissä 30 sekunnin tietoiskuja tiedeaiheista.
Julkaisu

Big Bang Legends oli Lightneerin ensimmäinen julkaistu peli. Peli julkaistiin testimarkkinoille 30. marraskuuta 2016 Slush-tapahtumassa. Aivan aluksi julkaistiin vain iOS-versio, Android vasta hieman myöhemmin.
Varsinaisen julkaisun piti alkuperäisen suunnitelman mukaan tapahtua helmikuussa 2017. Lightneer kuitenkin lykkäsi julkaisua yritysjohdon vaihdon yhteydessä: Lauri Järvilehto lopetti toimitusjohtajana mutta jatkoi yhä tiedekumppaniyhteistyöhön parissa ja uudeksi toimitusjohtajaksi tuli Mark Cochrane.
Big Bang Legends herätti aluksi mielenkiintoa erityisesti Aasiassa, jossa se niin ikään julkaistiin testimarkkinoille. Peli julkaistiin maaliskuun 2017 lopussa Singaporessa sekä Hongkongissa. Näiden maiden lisäksi sitä testattiin toukokuussa Suomessa soft launchina ennen varsinaista julkaisua. Mobiilipelialalla yleisessä soft launchissa peli julkaistaan aluksi ilman markkinointia, jolloin sen pelaamisesta voidaan saada oikeaa dataa jonka perusteella tehdään vielä korjauksia ennen varsinaista julkaisua. Myöhemmin peli avattiin koko Itä- ja Kaakkois-Aasian markkinoille jossa se pärjäsi hyvin oppimispelien kategoriassa. Singaporessa, Hongkongissa, ja Vietnamissa peli nousi julkaisuviikollaan App Storen ladatuimmaksi oppimispelien kategoriassa. Suosio oli samantyyppinen myös Thaimaassa, Malesiassa ja Filippiineillä. Myös kansainvälinen media huomioi pelin tuolloin.
Pelin varsinainen Suomen ja Pohjoismaiden julkaisu tapahtui viimein 17. toukokuuta 2017. Suomessa peli oli julkaisuviikolla sekä App Storen että Google Playn ladatuin peli kaikkien pelien kategoriassa. Maailmanlaajuinen julkaisu jatkui porrastetusti syksystä 2017 kohti globaalia julkaisua tammikuussa 2018.
Peli oli ladattavissa ilmaiseksi iOS ja Android -mobiililaitteille. Peli toimi free-to-play -periaatteella. Kehittäjä sai rahaa pelissä näytettävistä mainoksista, joiden lisäksi pelissä oli vaihtoehtoinen 0,99 euron kuukausimaksu. Maksulla sai vaihdettua mainokset opetusvideoihin. Muuta maksettua sisältöä pelissä ei ollut. Oppilaitokset saivat pelin opetusversion käyttöönsä täysin ilmaiseksi.
Aiheesta muualla

Big Bang Legendsin Suomen kotisivut (arkistoitu)
Big Bang Legendsin kansainväliset kotisivut (arkistoitu) (englanniksi)
Big Bang Legends Facebookissa
Big Bang Legends Twitterissä
Big Bang Legends MobyGamesissa (englanniksi)
Big Bang Legends vglistissa (englanniksi)
Pelaaja tähtää hiukkaskiihdytintä.
Large Hadron Collider -hiukkaskiihdytin Cernissä. Cern on ollut mukana kehittämässä peliä.
Oxfordin yliopiston matematiikan professori Marcus du Sautoy antaa pelissä tietoiskuja.
Australia Eurovision laulukilpailussa

| Australia |
| --- | --- |

Paikallinen TV-asema:  Special Broadcasting Service
Esiintymiset
Esiintymiskerrat:  9
Ensiesiintyminen:  2015
Paras sijoitus:  2. (2016)
Huonoin sijoitus:  15. (2022)
Paras pistemäärä:  511 (2016)
Huonoin pistemäärä:  28 (2021 SF)
Australia teki debyyttinsä Eurovision laulukilpailussa 2015, johon EBU kutsui sen mukaan kilpailun 60-vuotisjuhlien kunniaksi. SBS-televisioasema on lähettänyt kilpailuja Australiassa vuodesta 1983 lähtien. Edellisen vuoden kilpailussa toisen semifinaalin väliaikanumerona oli Australian esittely ja Jessica Mauboyn esittämä kappale Sea of Flags.
Australia pääsi suoraan finaaliin, jotta sen mukaantulo ei heikentäisi semifinaaleissa kilpailevien maiden jatkoonpääsymahdollisuuksia. Australian tuomaristo äänesti finaalin lisäksi molemmissa semifinaaleissa, ja myös puhelinäänestyksen mahdollisuuksia tutkittiin. Australia sijoittui ensikertalaisena kilpailussa viidennelle sijalle, ja sai yhteensä 196 pistettä.
Australian oli alun perin tarkoitus osallistua Eurovision laulukilpailuun vain vuonna 2015. Silloin sovittiin kuitenkin, että jos Australia voittaa, se saa lähettää edustajan myös seuraavan vuoden kilpailuun, jonka SBS järjestäisi Euroopassa yhteistyössä jonkin eurooppalaisen televisioyhtiön kanssa. Australia osoitti kiinnostusta osallistua jatkossakin Eurovision laulukilpailuun. Euroopan yleisradiounioni EBU ja australialainen televisioyhtiö SBS ovat jo neuvotelleet Australian vakituisesta osallistumisesta euroviisuihin, ja marraskuussa 2015 EBU tiedotti, että Australia osallistuu myös vuoden 2016 Eurovision laulukilpailuun. Vuoden 2015 käytännöstä poiketen Australia ei pääse suoraan finaaliin, vaan joutuu kilpailemaan finaalipaikasta semifinaalissa. Sitä, tuleeko Australiasta vakituinen osallistujamaa, ei vielä päätetty.
21. maaliskuuta 2016 EBU ilmoitti, että se on tehnyt sopimuksen SBS:n kanssa, jonka mukaan Australia alkaisi yhdessä 20 aasialaisen maan kanssa järjestämään aasialaista formaattia Euroviisuista. Tämä saattaa vaikuttaa Australian osallistumiseen Euroviisuissa. Australia ei ole EBU:n täysmääräinen jäsen, mikä voi rajoittaa maan osallistumisoikeutta pitkällä tähtäimellä.
Sijoitukset > Kaksi semifinaalia

Vuonna 2008 päätettiin ottaa käyttöön kahden semifinaalin järjestelmä, jossa suurimmat rahoittajamaat ja edellisen vuoden voittaja ovat automaattisesti finaalissa. Kaikki muut valtiot kilpailevat finaalipaikasta kahdessa semifinaalissa, joista jatkoon pääsee yhteensä 20 maata. Vuosina 2004–2010 Espanja, Iso-Britannia, Ranska ja Saksa pääsivät automaattisesti finaaliin. Italia palasi kisoihin vuonna 2011 ja isona rahoittajamaana on automaattisesti finaalissa.
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| Vuosi | Esittäjä | Kappale | Finaali | Finaali | Semifinaali | Semifinaali | Huom. |  |
| Vuosi | Esittäjä | Kappale | Sijoitus | Pisteet | Sijoitus | Pisteet | Huom. |  |
| 2015 | Guy Sebastian | Tonight Again | 5 / 27 | 196 | – | – | Pääsi suoraan finaaliin | Pääsi suoraan finaaliin |
Sijoitukset > Uusi pisteidenlaskujärjestelmä

Vuonna 2016 otettiin käyttöön uusi pisteidenlaskujärjestelmä, jolla halutaan pitää jännitys loppuun asti. Ennen vuotta 2016 voittaja saattoi selvitä jo hyvin varhaisessa vaiheessa pisteidenlaskua. Tämän ja usein moititun pisteiden vääristymisen takia haluttiin antaa molemmille äänestysryhmille täysin oma valta, joten pisteet jaettiin. Uudessa systeemissä jokaisen osallistujamaan raadit antavat pisteet 1-8, 10 ja 12. Sen jälkeen puhelinäänet julistetaan könttäsummina. Näin ollen voittaja selviää vasta kun eniten puhelinääniä saanut maa saa pisteet.
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| Vuosi | Esittäjä | Kappale | Finaali | Finaali | Semifinaali | Semifinaali | Huom. |
| Vuosi | Esittäjä | Kappale | Sijoitus | Pisteet | Sijoitus | Pisteet | Huom. |
| 2016 | Dami Im | Sound of Silence | 2 / 26 | 511 | 1 / 18 | 330 |  |
| 2017 | Isaiah | Don’t Come Easy | 9 / 26 | 173 | 6 / 18 | 160 |  |
| 2018 | Jessica Mauboy | We Got Love | 20 / 26 | 99 | 4 / 18 | 212 |  |
| 2019 | Kate Miller-Heidke | Zero Gravity | 9 / 26 | 284 | 1 / 17 | 261 |  |
| 2020 | Montaigne | Don't Break Me | Euroviisut peruttiin koronaviruspandemian vuoksi. | Euroviisut peruttiin koronaviruspandemian vuoksi. | Euroviisut peruttiin koronaviruspandemian vuoksi. | Euroviisut peruttiin koronaviruspandemian vuoksi. | Euroviisut peruttiin koronaviruspandemian vuoksi. |
| 2021 | Montaigne | Technicolour | – | – | 14 / 16 | 28 | Esitys ei läpäissyt semifinaalia |
| 2022 | Sheldon Riley | Not The Same | 15 / 25 | 125 | 2 / 18 | 243 |  |
| 2023 | Voyager | Promise | 9 / 26 | 151 | 1 / 16 | 149 |  |
| 2024 | Electric Fields | One Milkali (One Blood) | – | – | 11 / 15 | 41 | Esitys ei läpäissyt semifinaalia. |